b'\n_START_ARTICLE_\n\xc5\xa0tudije spola\n_START_PARAGRAPH_\n\xc5\xa0tudije spola je ime za sklop znanstvenih disciplin (sociologija, filozofija, literarna teorija, filmska teorija, antropologija, psihoanaliza, psihologija, feministi\xc4\x8dna teorija), ki analizirajo spol. Kriti\xc4\x8dno obravnavajo \xc5\xbee uveljavljene teoretske vzorce in nove perspektive.\n_START_SECTION_\n\xc5\xa0tudij spola\n_START_PARAGRAPH_\nFilozofinja Simone de Beauvoir je dejala:\xc2\xa0\xc2\xbbNe rodi\xc5\xa1 se kot \xc5\xbeenska, ampak to postane\xc5\xa1.\xc2\xab\xc2\xa0Izraz\xc2\xa0\xc2\xbbspol\xc2\xab\xc2\xa0se nana\xc5\xa1a na dru\xc5\xbebeno in kulturno razlago \xc5\xbeenskosti in mo\xc5\xa1kosti. V sredi\xc5\xa1\xc4\x8de analize postavljajo zgodovinsko, kulturno in politi\xc4\x8dno obdelavo spolnih in seksualnih razmerij. Dru\xc5\xbebeno \xc5\xbeivljenje analizirajo skozi optiko spola in seksualnosti.\n_START_SECTION_\n\xc5\xbdenske \xc5\xa1tudije\n_START_PARAGRAPH_\nIzpostavljena tema \xc5\xbeenskih \xc5\xa1tudij so feministi\xc4\x8dna teorija, feministi\xc4\x8dna psihoanaliza, feministi\xc4\x8dna politika (feminizem). Vplivale so na razvoj dru\xc5\xbeboslovja in humanistike.\n_START_SECTION_\nMo\xc5\xa1ke \xc5\xa1tudije\n_START_PARAGRAPH_\nSo interdisciplinarno polje, posve\xc4\x8deno temam, ki se nana\xc5\xa1ajo na mo\xc5\xa1ke, spol in politiko. Pogosto vklju\xc4\x8dujejo ma\xc4\x8disti\xc4\x8dne teorije, mo\xc5\xa1ko zgodovino, mo\xc5\xa1ko zdravje. Mo\xc5\xa1ke \xc5\xa1tudije so vplivale predvsem na dru\xc5\xbeboslovje in humanistiko. Klju\xc4\x8dni deli, ki usklajujeta razmerje med mo\xc5\xa1ko in \xc5\xbeensko interpretacijo \xc5\xa1tudij spola, sta Does Feminism Discriminate Against Me avtorjev Warreba Farella in Jamesa Sterba ter delo Roryja Ridley-Duja Gendering, Courtship and Pay Equality.\n_START_SECTION_\nLiterarna teorija\n_START_PARAGRAPH_\nPsihoanaliti\xc4\x8dno orientiran francoski feminizem je od nekdaj v sredi\xc5\xa1\xc4\x8de postavljal vizualno in literarno teorijo. Vzpodbudil je feministi\xc4\x8dne avtorice, da so ustvarjale literarne tekste in poezijo z vidika spola.\n_START_SECTION_\nPostmodernisti\xc4\x8dni vplivi\n_START_PARAGRAPH_\nNastanek postfeminizma je vplival na \xc5\xa1tudije spola tako, da je povzro\xc4\x8dil odmik v teoriji identitete od koncepta stalnih spolnih identitet v postmodernisti\xc4\x8dne spremenljive identitete. Primer tak\xc5\xa1nega vpliva se ka\xc5\xbee v delu Donne Haraway The Cyborg Manifesto.\n_START_SECTION_\nPsihoanaliti\xc4\x8dna teorija\n_START_PARAGRAPH_\nSigmund Freud in Jacques Lacan_NEWLINE_Delo Sigmunda Freuda je vplivalo na feministi\xc4\x8dne teoreti\xc4\x8darke (Juliet Mitchell, Griseldo Pollock, Jane Gallop). Psihoanaliti\xc4\x8dna teorija naj bi bila klju\xc4\x8dna za feministi\xc4\x8dne projekte. Skupaj z drugimi teoreti\xc4\x8dnimi tradicijami se mora prilagajati \xc5\xbeenskim feministi\xc4\x8dnim teorijam in se osvoboditi seksizmov._NEWLINE_Nekateri kritiki obto\xc5\xbeujejo Jacquesa Lacana, da je ohranjal seksualno tradicijo v psihoanalizi. Judith Butler, Bracha Ettinger in Jane Gallop so uporabljale Lacanovo delo za razvoj teorije spola.\n_START_SECTION_\n\xc5\xa0tudije spola v Sloveniji\n_START_PARAGRAPH_\nIzvedba \xc5\xa1tudija na podro\xc4\x8dju \xc5\xa0tudiji spola je v celoti usklajena s strukturo in organizacijo interdisciplinarnega doktorskega programa Humanistika in dru\xc5\xbeboslovje. \xc5\xa0tudent vpi\xc5\xa1e dva temeljna predmeta: Teorije in epistemologija spola ter Metodologija raziskovanja spola, ki ju skupaj pripravljata Filozofska fakulteta v Ljubljani in Fakulteta za dru\xc5\xbebene vede v Ljubljani. \xc5\xa0tudije spola predavajo tudi na Fakulteti za humanisti\xc4\x8dne \xc5\xa1tudije, smer Kulturni \xc5\xa1tudiji, kjer predava doc. dr. Alenka \xc5\xa0vab. Osnovni cilj predmeta je, da \xc5\xa1tudenti spoznavajo glavne tematike in nasprotja med dru\xc5\xbebeno in kulturno konstrukcijo spolov. Seznanjajo se z razli\xc4\x8dnimi teoretskimi in disciplinarnimi pristopi, ki obravnavajo spolno in seksualno konstrukcijo vsakdanjega \xc5\xbeivljenja.\n_START_SECTION_\nDoma\xc4\x8di avtorji\n_START_PARAGRAPH_\nEva Bahovec, Ur\xc5\xa1a Jerman, Alojzija Zupan Sosi\xc4\x8d, Irena Novak-Popov, Andrej Zavrl.'